open-index/open-wikipedia-markdown huggingface dataset:
حکیم محمد سعید

**حکیم محمد سعید** (9 جنوری 1920ء تا 17 اکتوبر 1998ء) ایک مایہ ناز حکیم تھے جنھوں نے اسلامی دنیا اور پاکستان کے لیے اہم خدمات انجام دیں۔ انھوں نے مذہب اور طب و حکمت پر 200 سے زائد کتب تصنیف و تالیف کیں۔ ہمدرد پاکستان اور ہمدرد یونیورسٹی ان کے قائم کردہ اہم ادارے ہیں۔ ایم کیو ایم کے غنڈوں نے شہید کیا۔

## ادبی خدمات
### حکیم سعید اور بچوں کا ادب
حکیم سعید بچوں اور بچوں کے ادب سے بے حد شغف رکھتے تھے۔ اپنی شہادت تک وہ اپنے ہی شروع کردہ رسالے ہمدرد نونہال سے مکمل طور پر وابستہ رہے۔ اس کے علاوہ انھوں نے نونہال ادب کے نام سے بچوں کے لیے کتب کا سلسلہ شروع کیا جو ابھی تک جاری ہے۔ اس سلسلے میں کئی مختلف موضوعات پر کتب شائع کی جاتی ہیں۔ اس کے علاوہ بہترین عالمی ادب کے تراجم بھی شائع کیے جاتے ہیں۔

## قتل

17 اکتوبر 1998ء میں انھیں کراچی میں شہید کر دیا گیا جس کا الزام بعض لوگ متحدہ قومی موومنٹ پر لگاتے ہیں اور اس سلسلے میں موجودہ گورنر سندھ عشرت العباد کا نام خاص طور پر لیا جاتا ہے مگر عشرت العباد کے گورنر سندھ بن جانے کے بعد یہ کیس دبا دیا گیا ہے۔ تاہم پہلے سندھ ہائی کورٹ اور اس کے بعد سپریم کورٹ نے بھی ایم کیو ایم کے تین کارکنوں کو جو اس کیس میں نامزد تھے، بری کیا۔

جس وقت انھیں آرام باغ میں ان کے دواخانہ کے باہر وحشیانہ فائرنگ کرکے قتل کیا گیا وہ روزہ کی حالت میں تھے۔ یوں انھوں نے روزہ کی حالت میں اپنی جان جانِ آفریں کے سپرد کی۔ ان کا معمول تھا کہ وہ جس روز مریضوں کو دیکھنے جاتے روزہ رکھتے تھے چونکہ ان کا ایمان تھا کہ صرف دوا وجہ شفاء نہیں ہوتی۔ حکیم محمد سعید پاکستان کے بڑے شہروں میں ہفتہ وار مریضوں کو دیکھتے تھے۔ سب سے اہم بات یہ تھی کہ وہ مریضوں کا مفت علاج کرتے تھے۔ ان کا ادارہ ہمدرد بھی ایک غیر منافع بخش ادارہ ہے جس کی تمام تر آمدنی ریسرچ اور دیگر فلاحی خدمات پر صرف ہوتی ہیں۔

## مزید دیکھیے
* کتابیات حکیم محمد سعید
* حکیم عبد المجید
* روح افزا

## حوالہ جات

## بیرونی روابط
* Hakim Saeed Memorial Lecture, DAWN/The News International, Karachi (Pakistan) 14 اکتوبر 2004, Thursday, 28 Shabaan 1425

زمرہ:اردو مصنفین اطفال
زمرہ:بیسویں صدی کے روزنامچہ نویس
زمرہ:پاکستان میں اسلام
زمرہ:پاکستانی اسکولوں اور کالجوں کے بانیان
زمرہ:پاکستانی انسانیت پسند
زمرہ:پاکستانی روزنامچہ نگار
زمرہ:پاکستانی سفر نامہ نگار
زمرہ:پاکستانی طبی محققین
زمرہ:پاکستانی علما
زمرہ:پاکستانی محققین
زمرہ:پاکستانی ہمدرد عوام
زمرہ:جامعہ ہمدرد کا تدریسی عملہ
زمرہ:حکمت
زمرہ:دہلی کے سائنس دان
زمرہ:دہلی میں پیدا ہونے والی شخصیات
زمرہ:ستارۂ امتیاز وصول کنندگان
زمرہ:سندھ کے گورنر
زمرہ:سندھ
زمرہ:علمی اداروں کے بانی
زمرہ:کارکنان تحریک پاکستان
زمرہ:کتاب اور مخطوطہ جمع کرنے والے پاکستانی
زمرہ:کتاب پسند شخصیات
زمرہ:کراچی کی شخصیات
زمرہ:کراچی کی کاروباری شخصیات
زمرہ:کراچی کے مصنفین
زمرہ:کراچی میں قتل ہونے والے لوگ
زمرہ:ماہرین نباتات
زمرہ:مسلم طبیب و حکما
زمرہ:مہاجر شخصیات
زمرہ:نشان امتیاز وصول کنندگان
زمرہ:1920ء کی پیدائشیں
زمرہ:1998ء کی وفیات
زمرہ:9 جنوری کی پیدائشیں

زمرہ:پاکستان کو بھارتی تارکین وطن
وید

**وید** () ہندو مت کے قدیم الہامی کتب کے مجموعے کا نام ہے جو ممکنہ طور پر پندرھویں اور پانچویں صدی قبل مسیح کے دوران ضبط تحریر میں لائی گئیں۔ ہنود کی مقدس کتب کی دو بنیادی اقسام یعنی شروتی اور سمرتی میں سے ویدوں کو اول الذکر میں داخل سمجھا جاتا ہے۔

یوں تو ویدوں کو ہندو مت کی دھرمی کتب میں شامل کِیا جاتا ہے، البتہ ان کو کتب کہنے میں کچھ مشکلات ہیں۔ وید اولاً زبانی کلام ہے لہذا براہمنوں کی ذمہ داری ہوتی ہے کہ ان ویدوں کو حفظ کریں۔

اپنیشدوں کی توحیدی اور فلسفیانہ تعلیمات کے برخلاف ویدوں کا مرکزی خیال منتر، ہون، مذہبی رسومات، آگ اور براہمن کی تقدیس اور قربانی کی اہمیت ہے۔

وید رشی نے لکھے تھے۔

”وید“ کا مصدر وِد ہے جس کے معنی ہیں عقل، جاننا، سمجھنا وغیرہ، ہندومت میں وید کو منفرد مقام حاصل ہے، ہندوؤں کے عقائد و اعمال اور سماجی و مذہبی رسومات کو ویدوں کی جانب منسوب کیا جانا باعث شرف سمجھا جاتا ہے۔

آریوں کی ہند میں آمد کے بعد پندرہویں صدی ق م سے لے کر چوتھی صدی ق م تک جو مذہبی سرمایہ وجود میں آیا وہ وید یا ویدک ادب کے نام سے معروف ہے، ویدوں میں جن ابدی حقائق اور ناقابل انکار صداقتوں کا تذکرہ ہے ان کو انسانی کاوشوں کی جانب منسوب نہیں کیا جاتا بلکہ ان کے بارے میں یہ خیال کیا جاتا ہے کہ ان میں وہ ابدی اور روحانی صداقتیں اور لازوال حقائق و معارف مرقوم ہیں جن کو دراصل اعلٰی ترین روحانیت کے وصف مزین ہو کر قدیم رشیوں، مُنیوں نے اپنے قلوب میں محفوظ کر لیا تھا جیسا کہ مہاتما گاندھی نے لکھا ہے کہ ”یہ سلسلہ نسل در نسل چلتا رہا یہاں تک کہ آریوں کے ہندوستان میں ورود کے بعد کم و بیش گیارہ سو سالوں میں ان کو انسانی الفاظ کا جامہ پہنایا گیا“۔
## تنقید
ہندو مت کے بہت سارے تجزیہ کاروں کا دعوی ہے کہ ہندو مذہب نے تمام عصری مذاہب کے عناصر کو اپنا لیا ہے ، لہذا ہندو مت کے ویدوں اور پورنوں جیسے صحیفوں میں بدھ مت ، جین مت اور سکھ مت کے عنصر موجود ہیں اور اس نے اہمیت اختیار کی ہے۔ یونانی مذہب اور ایوستا کی زرتشترین کی مقدار؛ مثال کے طور پر: اسورا ، آہورا سے ، دیوتا دایووا سے ، توحید ، ورونا ، وشنو اور گڑوڑا ] احورا مازدہ ، اگنی آگ مندر سے ، آسمانی جوس سوما نامی مشروب سے ہوما کہا جاتا ہے ، دیواسور کی جنگ سے لڑائی معاصر ہندوستانی کے الفاظ اور فارسی کے الفاظ ، آریہ آریہ ، میترا سے میترا ، بہاسپتی کے ڈیاؤ پیٹ کے الفاظ ] اور زیوس ، یجنا سے یاسنا ، ناریا سنگھا سے نرسنگہ ، اندرا ، گنداریوا سے گندھاروا ، واجرا ، وایو ، منتر ، یام ، آہوتی ، ہمتہ سے سمتی وغیرہ۔
## ویدوں کی معروف کتب
* رگ وید
* سام وید
* یجر وید
* اتھروہ وید

## بیرونی روابط
* http://veda.harekrsna.cz
* http://www.encyclopediaofauthentichinduism.org
* http://www.sacred-texts.com/hin/index.htm#vedas
* http://www.stephen-knapp.com/complete_review_of_vedic_literature.htm

## جوالہ جات


زمرہ:دھرمی ادیان
زمرہ:سنسکرت متون
زمرہ:ہندو متون
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سنسکرت الفاظ اور جملے
زمرہ:بھارت
زمرہ:بھارتی ثقافت
زمرہ:ہندو علم الاساطیر
زمرہ:بھارت میں ہندومت
زمرہ:ہندو فلسفہ
زمرہ:مشرقی فلسفہ
اپنشد

**اُپنِشد** () ہندو مت کی قریباً دوسو مقدس اور نظری کتب کے مجموعے کا نام ہے جن میں سے پرانی ترین کتب زیادہ تر وید کی فلسفیانہ تشریح سے متعلق ہیں۔ انھیں ہندو مت کے متعدد اولیاء رشی () کی جانب منسوب کیا جاتا ہے۔ اُپنِشد، سنسکرت کے تین لفظوں اُپ+نِ+شد کا مرکب ہے، جس کے معنی قریب نیچے بیٹھنا ہے۔ بالفاظ دیگر مرشد کے قدموں میں معرفت و حصول علم کے واسطے بیٹھنا۔ اپنیشد کسی ایک کتاب کا نہیں بلکہ سلسہ کتب اور فلسفے کا نام ہے، جو موضوع کے اعتبار سے مابعدالطبیعیاتی اور اسلوب کے لحاظ سے شعری اد ب کا حسین مرقہ ہے۔ اُپنِشد کی تعلیمات کا منبع توحید، حق پرستی اور عرفان ذات ہے۔ یہ ظاہری عبادات، مذہبی رسومات، جنتروں، منتروں کی بجائے خود آگاہی، حقیقت اولی کی تلاش اور تقوی پر زور دیتی ہے۔ ممتاز ہندو فلسفی اور عالم شنکر اچاریہ نے اُپنِشدوں کی تعلیمات پر بڑا زور دیا اور کئی ایک اُپنِشدوں کی تفسیریں لکھیں۔

## اُپنِشدوں کی معروف اقسام
اکثر قدیم تحریریں اُپنِشدوں کی تعداد بتاتی 108 ہیں، تاہم ان میں سے 10 اہم یہ ہیں۔
* ایشا
* کینا
* کتھا
* پرشن
* مندوک
* تے ترییا
* اتاریا
* چندوگیا
* برھادارنیک
* اقتباس|ٓٓ	اپا = اضافہ، تکلمہ+ نشد = گورو کے نذدیک بیٹھنا جس چیلا سری علوم کی تعلیم پاتا ہے۔ لیکن کچھ کو قواعد ان دونوں کو لغوی معنوں سے اختلاف ہے۔ کچھ اس کی تعریف ’اصل یا حقیقت کے علم‘ اور دوسرے اسے ’خفیہ اصول‘ قرار دیتے ہیں۔ لیکن خود اُپنِشدوں کے مشمولات سے پتہ چلتا ہے کہ یہ سری علوم (مخفی) علم خفیہ طور پر پڑھانے کے لے ے لکھے گئے ہیں۔ لیکن اس کا مطلب یہ نہیں کہ دو سو سے کچھ اوپر سبھی اُپنِشد اسی موضوع پر ہیں۔ بعض فاضل قرار دیتے ہیں فقط تیرہ یا چودہ اپنشد سری علوم پر مشتمل ہیں۔ ماہرین اُپنِشدوں کو چھ اقسام میں بانٹے ہیں اور یہ تقسیم مواد کی نوعیت پر مبنی ہے، (1 ( ویدانت کے اصول ( 2 ) یوگ (3 ) سنیاس ( 4 ) شیو ( 5 ) کچھ دوسرے عقائد۔ تیرہ یا چودہ کلاسیکل اپنشدوں کا زمانہ تصنیف خارجی حوالوں سے متعین نہیں کہا جا سکتا ہے، لیکن اندرونی حوالوں سے پتہ چلتا ہے کہ700 سے 300 قبل مسیح تک کے دوران لکھے گئے ہیں۔ چھ اس کے اولین عہد، چھ وسطی یا قبل بدھ عہد اور قبل پانی عہد میں، جب کہ باقی دو بدھ مت کے قیام کے فوراً بعد احاطہ تحریر میں آئے ہیں۔ اولین چھ میں برہد، چان اور کینا شامل ہیں۔ دوسرے میں کاتھک، شوتا شوتر، مہا نارائن، اشا، مندک اور پراشن شامل ہیں۔ جب کہ تیسرے میں میترانیہ اور مندوکیہ شامل ہیں۔ پہلے چھ طرز نگارش اور زبان میں براہمنوں کے سے ہیں، سادگی اور خوبصورتی سے مرصع ہیں۔ دوسرے گروہ میں سے کچھ نظم میں ہیں اور پہلے کے برعکس یوگ اور سامکھیہ خیالات کے عکاس ہیں۔ یہ بھی ممکن ہے بعد کے مطالعہ کرنے والوں نے تنقیدی جائزے کے دوران یہ اضافہ کیا ہو۔ آخر دو کا زبان اور نفس مضمون ہر دو اعتبار سے ویدی عہد کے بعد کے ہیں۔ کچھ اُپنِشد بعد ازاں براہمنوں اور پھر ویدوں کا حصہ بن گئے۔ مثلاً برہدار پہلے ست برہمن کا حصہ بنے اور وہاں سے سفید یجر وید میں شامل کردیے گئے۔ اُپنِشدوں کو براہمنوں کے رویے اور مذہبی اجارداری کے خلاف ایک رد عمل کیا جاتا ہے۔ مذہب کی بے لچک تشریح کے خلاف تحریک میں پرہتوں کے کچھ مکتب فکر بھی شامل ہو گئے، خصوصاً آخری اُپنِشدوں کے حوالے سے یہ بات زیادہ وثوق سے کہی جا سکتی ہے ۔
دارا شکوہ نے دس اُپنشدوں کا سنسکرت سے فارسی میں ترجمہ کرایا تھا۔ اس مجموعے کا نام سراکبر ہے اور اس کے انگریزی، فرانسیسی اور جرمن زبانوں میں تراجم ہو چکے ہیں۔

## بیرونی روابط
* 

## حوالہ جات


زمرہ:سنسکرت متون
زمرہ:ہندو متون
زمرہ:نامعلوم تصنیف کے کام
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندومت اور معاشرہ
زمرہ:ہندو علم الاساطیر
زمرہ:ہندو دیویاں
زمرہ:ہندو دیوتا
زمرہ:فلسفہ
راماین

رامائن (سنسکرت: रामायणम्) پراچین بھارت کا ایک سنسکرت مہاکاویہ نظم ہے، جو ہندو دھرم کے دو اہم مہاکاویوں میں سے ایک ہے جسے اتہاس کے نام سے جانا جاتا ہے، دوسرا مہابھارت ہے۔ از رُوئے رواج سے مہرشی والمیکی کو اس مہاکاویہ کی ملکیت قرار دی گئی ہے اور یہ کوسل راجیہ میں ایودھیا کے راجکمار رام کے جیون کو بیان کرتا ہے۔ یہ مہاکاویہ رام کی سوتیلی ماں کیکئی کی درخواست پر، اُس کے پتا راجا دشرتھ کے واسطے جنگل میں اُس کے چودہ سالہ دیش بدری کو بیان کرتا ہے؛ اپنی بیوی سیتا اور بھائی لکشمن کے ساتھ بھارتی برصغیر کے جنگلوں میں سفر؛ لنکا کے راجا راون کے ہاتھوں سیتا کا اغوا، جس کی وجہ سے جنگ پیش ہوئی؛ اور مسرت اور دھوم دھام کے دوران سیتا کے ساتھ رام کی بالآخر ایودھیا واپسی اور تاج پوشی۔

اس مہاکاویہ کو تین سو سے زائد مختلف انداز سے بیان کیا گیا ہے،۔ لیکن یہ نیا تنازہ ہزاروں سال بعد 2006ء میں پیش کیا گیا جسے 2008ء میں محکمہ عظمیٰ کے منسوخ کر دیا اور آج بھی رامائن کے قلمی اپنی اصل حالت میں آسیائی اجتماع اور لندن عجائب گاہ کے پاس محفوظ ہے جو سنسکرت بھاشا میں لکھے گئے ہیں بعض میں رام کو سیتا کا بھائی اور بعض میں میاں بیوی بنا کر پیش کیا گیا ہے۔ یہ کہانی بھارت کی دیگر زبانوں میں بھی بیان کی گئی جن کو عام طور پر بدھ مت، جین مت اور سیام، اندونیشیا، ملیشیا، فلپائن، لاؤس اور کامبوج میں بھی یہ مہاکاویہ چلی آتی ہے۔

## کردار
رامائن کے سب سے اہم کردار رام چندر جی، لکشمن اور سیتا ہیں
اس کے علاوہ راجا دشرتھ اور ان کی تینوں بیویاں کوشلیہ، سمترا اور کیکئ اور بیٹوں میں رام، لکشمن کے علاوہ شترودھن اور بھرت قابل ذکر ہیں
مزید یہ کہ اس میں لنکا کا راجا راون اس کا بھائی بھبھیکن اور بہن سوپنکھا کا تذکرہ بھی ہے۔

## مزید دیکھیے

## حوالہ جات

آئینہ تاریخ از افضل حسین

## بیرونی روابط
* مقدس متون، رامائن
* مذہبی حقائق، ہندو مت راماین
* دائرۃ المعارف
* راماین بھگتی کتب

زمرہ:تاریخ بنگال
زمرہ:تاریخ بنگلہ دیش
زمرہ:تاریخ ہندوستان
زمرہ:دائرہ عام کی کتب
زمرہ:رام

زمرہ:سنسکرت متون
زمرہ:سنسکرت میں رزمیہ نظمیں
زمرہ:غیر یقینی تصنیف کے کام
زمرہ:مذہبی متون
زمرہ:ویکی ڈیٹا سے مختلف مختصر وضاحت
زمرہ:ہندو شاعری
زمرہ:ہندو متون
زمرہ:ہندوستان میں تیسری صدی قبل مسیح

زمرہ:راماین
دھرم

**دھرم** (، ) کے لفظی معنی راست باز نظریہ حیات کے ہیں۔ تاہم بسا اوقات اسے مذہب اور اصول کے مترادف بھی استعمال کیا جاتا ہے۔ یہ ہندو مت کے مطابق چار بنیادی مقاصد حیات میں سے ایک ہے۔

زمرہ:بودھی اصطلاحات
زمرہ:بودھی فلسفیانہ تصورات
زمرہ:بدھ قانون
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:جین فلسفیانہ تصورات
زمرہ:ہند یورپی علم الاساطیر
زمرہ:ہندؤوں کے فلسفیانہ تصورات
زمرہ:ہندو قانون
زمرہ:سنسکرت الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:مہایان
زمرہ:ہندو معبود
زمرہ:جین مت
زمرہ:سکھ مت
زمرہ:بدھی متون
زمرہ:بھارت میں ہندومت
زمرہ:مشرقی فلسفہ
زمرہ:دھرمی ادیان
ارتھ

**ارتھ** یا ارتھا (Artha) کے لفظی معنی طبعی یا مادی حصول کے ہیں۔ اسے دنیا داری کے معاملات، کاروبار اور زمین کے معنوں میں بھی استعمال کیا جاتا ہے۔ یہ ہندو مت کے مطابق چار بنیادی مقاصد حیات میں سے ایک ہے۔ اس سلسے میں چانکیہ کی کتاب ارتھ شاستر خاص اہمیت کی حامل ہے۔

زمرہ:سنسکرت الفاظ اور جملے
زمرہ:ہندؤوں کے فلسفیانہ تصورات
زمرہ:ہندومت اور معاشرہ
زمرہ:ویکی ڈیٹا سے مختلف مختصر وضاحت
زمرہ:یوگا
کام (ہندومت)

*لفظ کام کے دیگر استعمالات کے لیے دیکھیے مقالہ [[کام]]*

**کام** یا **کاما** (Kama) کے معنی خواہش، احتیاج، محبت و شہوت کے ہیں۔ یہ ہندو مت کے مطابق چار بنیادی مقاصد حیات سب سے اسفل مقصد ہے۔ اس سلسے میں واتسیاین کی کتاب کام سوترا اہم ہے۔

زمرہ:بودھی اصطلاحات
زمرہ:تنتر
زمرہ:خوشی
زمرہ:سنسکرت الفاظ اور جملے
زمرہ:ہندؤوں کے فلسفیانہ تصورات
زمرہ:چھوٹے پیغام خانوں کا استعمال کرنے والے مضامین
زمرہ:بودھی فلسفیانہ تصورات
زمرہ:اخلاقی تصورات
موکش

**مکش** یا **موکشا** (Moksha) کے معنی نجات اخروی کے ہیں۔ یہ نہ صرف ہندو مت بلکہ بدھ مت اور جین مت کا مرکزی مقصد حیات ہے۔ جس کے مطابق یہ زندگی آوگون کا ہیر پھیر ہے۔ اس چکر سے نجات کا نام موکش ہے جس کے بعد انسان کی آتما حقیقی اولی ایشور میں ضم ہوجاتی ہے اور ابدی سکون پالیتی ہے۔

## بیرونی روابط

زمرہ:بودھی فلسفیانہ تصورات
زمرہ:جین فلسفیانہ تصورات
زمرہ:شبد
زمرہ:مذہبی اصطلاحات
زمرہ:نجات
زمرہ:ہندؤوں کے فلسفیانہ تصورات
زمرہ:سنسکرت الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:جین مت
زمرہ:یوگا
زمرہ:بدھ مت
زمرہ:مراقبہ
زمرہ:ہندومت
کرم

کرم یا کرما (Karma) کے لفظی معنی عمل یا مقدر کیا گیا فعل کے ہیں۔ ہندوستانی فلسفہ میں اس نظریہ کو سب سے زیادہ اہمیت حاصل ہے۔ اسے مکافات عمل کے مترادف بھی سمجھا جا سکتا ہے۔ مذہب سے ہٹ کر یہ ایک آفاقی اصول بھی ہے، جسے عام طور پر ’’علت و وقوع‘‘ کہا جاتا ہے۔ ہر وقوع پزیر شے کسی وجہ کی محتاج ہے۔ یعنی ہر سابق ما بعد سے منسلک ہے، جسے گذرا ہوا کل آج سے اور آج آنیوالے کل سے۔ انسان ہر لمحہ نہ صرف گذشتہ (اچھے اور برے) کرموں کو بھگت رہا ہے بلکہ ساتھ ساتھ آنیوالے کرم بھی ترتیب دے رہا ہے۔

## بیرونی روابط
* http://www.awgp.org/english/books/lawofkarma.pdf
* http://www.veda.harekrsna.cz/encyclopedia/dharma.htm
* http://www.members.tripod.com/tathagata2000/enlightenment_what_is_karma.htm 

کرم
زمرہ:بودھی فلسفیانہ تصورات
زمرہ:تناسخ
زمرہ:جین فلسفیانہ تصورات
زمرہ:روحانیت
زمرہ:ہندؤوں کے فلسفیانہ تصورات
زمرہ:بودھی اصطلاحات
زمرہ:ویکی ڈیٹا سے مختلف مختصر وضاحت
وشنو

**وشنو** (سنسکرت: **विष्णु**) ہندو مت کے اہم نظریے تری مورتی کا دوسرا جزو ہے جو خدا کی ربوبیت اور رحمت سے متصف ہے۔ یعنی اگر برہما کو تخلیق کار کے روپ میں دیکھا جاتا ہے تو وشنو اپنی رحمت و شفقت سے کائنات کو قائم رکھے ہوئے ہے لہذا اسے پالن ہار کا درجہ حاصل ہے۔ ویدوں اور اپنیشدوں میں وشنو کا بار ہا ذکر آیا ہے۔ اسے نارائن کے نام سے بھی یاد کیا جاتا ہے۔ فی زمانہ ہنود کی تعداد دو بڑے مکتب فکر میں بٹی ہے، ایک وشنو مت کے ماننے والے اور دوسرے شیو مت کے پیروکار۔ ان میں اول الذکر واضح اکثریت میں ہیں۔ رام اور کرشن وشنو ہی کے اوتار ہیں۔

وشنو تریمورتی کا ایک جزو ہے، بقیہ دو برہما اور شیو ہیں۔

ویشنو مت کے مطابق وشنو ایک استعاراتی شخصیت ہے جو مختلف اوقات میں الگ الگ اوتار لے کر دنیا میں آتا ہے۔ وشنو کے سارے اوتار محافظ، امن پسند، نجات دہندہ اور انسانیت پسند ہوتے ہیں۔ جب بھی دنیا میں بے امنی پھیل جاتی ہے یا کوئی شیطان آفت رسانی پر اتر آتا ہے تب وشنو کا ایک اوتار دنیا میں جلوہ افروز ہوتا ہے اور اس برائی خاتمہ کر کے دنیا کو امن کا تحفہ دیتا ہے۔ راماین میں رام اور مہا بھارت میں کرشن وشنو کے دو سب سے اہم اوتار ہیں۔ اسے استعاراتی ہونے کی وجہ سے برہم بھی کہا جاتا ہے۔ اس کا ایک نام نارائن بھی ہے۔ دیگر ناموں میں اننت، ترلوکی ناتھ، اشتدیو، واسودیو، وتھوبا، ہری، کیشو اور جگن ناتھ ہیں۔ اگما کی پنچ رتر میں وشنو کی عبادت کا تذکرہ تفصیل سے درج ہے۔ مہابھارت کی انوسہاسن میں وشنو کے 1000 نام درج ہیں جسے وشنو سہرسنامہ کہا جاتا ہے۔ وہ ہندو مت کے سمارت سوتر کے پانچ سب سے زیادہ پوجی جانے والی شخصیات میں سے ایک ہے۔

## حوالہ جات

زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:ثلاثی معبود
زمرہ:رگ ویدی دیوی دیوتا
زمرہ:وشنو کے اوتار
زمرہ:ویشنو مت
زمرہ:ہندو دیوتا
زمرہ:ہندو دیوتاؤں کے نام
زمرہ:بھگوت پران میں مذکور کردار
زمرہ:خالق خداہان
زمرہ:مردانہ ذاتی نام
زمرہ:سنسکرت الفاظ اور جملے
زمرہ:مہابھارت کی شخصیات
زمرہ:خدا (جمع)
کالی

**کالی** ()، المعروف ب ***' () یا ***' () ہندو مت بالخصوص تانترک پیروکاروں کے نزدیک مقدس ہستی یا دیوی ہے۔ اکثر ہنود کالی ماں کو شیو کے قہاری صفات کا نسوانی رخ بھی سمجھتے ہیں۔ بھارت کا مشرقی شہر کلکتہ (کولکتہ) کا نام کالی دیوی ہی کے نام پر رکھا گیا ہے۔ ہندو مت میں ایک دیوی ہے اوردس مہاودیا میں سے ایک ہے۔ مہودیا ایک دیوی دیوتاوں کو کہا جاتا ہے جو ہندو مت اور بدھ مت می مشترک ہیں۔

کالی کا ظہور شیطانی طاقتوں کے خاتمے کے لیے ہوا تھا۔ وہ شکتی کی سب سے طاقتور قسم ہے۔ کالی شیو مت کے تانرک شعبہ کے کول مارگ درجہ کی ایک ضمنی اکائی ہے۔

1- اگنی کے شعلوں کے سات زبانوں میں اسے سات سرخ بہنوں کے لے ے کنایتاً استعمال کیا جاتا ہے۔

2- ایک دیوی جو شیو کی شکتی کا اظہار ہے۔ اسے پاروتی، اما اور بھوانی کے نام دیے جاتے ہیں۔ سری نقطۂ نظر سے یہ حق کے ارفع ترین اظہار کی نمائندگی کرتی ہے جو مرتبہ میں ہندو مت کے پریم آتما سے برتر ہے ۔

3-کالی ابدیت کا نمائندہ بھی ہے۔ اس اعتبار سے یہ حیات افزا بھی ہے اور حیات کش بھی۔ اس حثیت میں اس کا مجسمہ چار بازؤں والی ایک عورت کا سا بنا ہوا ہے، جس کی کنچلیاں ہیں اور یہ ہر چیز کو نکل جاتی ہے۔ یہ پھندا، تلوار اور کھوپڑی والا عصا تھامے ہوئی ہے۔ شمشان گھاٹوں کے ساتھ وابستگی بھی اسی وجہ ہے۔ خوف کی نوعیت سے آگہی کے باعث خوف کی حالت میں اس کی دہائی دیتے ہیں۔

4- کالی کا مقدس مندر کالی گھاٹ کلکتہ میں ہے۔ اس مندر کی اہمیت سے وابستہ اسطورے کے مطابق مہادیو شیو) اپنی بیوی کی لاش اٹھائے سارے عالم میں گھوم رہا تھا کہ اسے تباہ کر دے۔ وشنو نے مداخلت کرتے ہوئے اپنے چکر سے کالی کی لاش کے اکاون حصوں میں کاٹ دی۔ یہ ٹکڑے جس جگہ گرے وہ جگہ متبرک بن گئی اور وہاں مندر بنا دیا گیا ۔

5- غیر برہمن کالی کے درگا کے روپ کو تسلیم کرتے ہیں۔ مثلاً بنگال میں درگا پوجا عام ہے۔

### مزید دیکھے
* مہاکال

## حوالہ جات

زمرہ:پاروتی کے اوتار
زمرہ:دس مہاودیا
زمرہ:ماں دیویاں
زمرہ:ہندو دیویاں
زمرہ:جنگ کی دیویاں
زمرہ:وقت اور قسمت کی دیویاں
زمرہ:انصاف کی دیویاں
زمرہ:موت کی دیویاں
زمرہ:کالی
پاروتی

تصغیر|پاروتی

ہندی دیومالا کی ایک دیوی جو شیو جی کی شکتی کی نسوانی مظہر۔ ان کی استری اور مہاوت (مہالہ) کی بیٹی ہے۔ اس کے متعدد وصفی اسما ہیں۔ اُما (شفیق)، گوری (روشن)، پھیروی (ڈارونی)، امسیکا (پیدا کرنے والی)، ستی (معیاری بیوی) کالی اور درگا (ناقابل رسائی) بنگال میں درگا اور کالی کی حیثیت سے اس کی پرستش کی جاتی ہے۔ درگاپوجا بنگالیوں کا سب سے بڑا تیوہار ہے۔ دوسرے مقامات پر اسے دسہرہ یا *دشہرا* کہتے ہیں۔ کالی بنگالیوں کے نزدیک قربانی کی دیوی ہے۔ اور اس کی پرستش اور پوجا اسی حیثیت سے کی جاتی ہے۔

## حوالہ جات

زمرہ:پاروتی کے اوتار
زمرہ:شکتی مت
زمرہ:ماں دیویاں
زمرہ:ہندو دیویاں
زمرہ:کامنز زمرہ جس کا ربط ویکی ڈیٹا پر ہے
زمرہ:زرخیزی کی دیویاں
زمرہ:ویکی ڈیٹا سے مختلف مختصر وضاحت
زمرہ:خوبصورتی کی دیویاں
زمرہ:شیو کی ہمراہی
زمرہ:محبت اور ہوس کی دیویاں
زمرہ:جنگ کی دیویاں
زمرہ:شیر دیوی
زمرہ:زنانہ ذاتی نام
زمرہ:ہندو دیوتا
زمرہ:سنسکرت الفاظ اور جملے
زمرہ:ہندو علم الاساطیر
زمرہ:ہندومت
زمرہ:شادی کی دیویاں
زمرہ:پہاڑوں کی دیویاں
زمرہ:امن کی دیویاں
اوتار

اوتار (Avatar) کے معنی خدا کی جانب سے اتارا ہوا ہے، مگر ہندو مت میں عموماً اوتاروں کو خدا (بھگوان) سے علاحدہ بشر نہیں بلکہ خود خدا ہی کا روپ قرار دیا جاتاہے، یعنی بھگوان خود کسی شکل میں وارد ہوتا ہے۔یعنی ہندو اسطورہ میں کسی دیوتا کا انسانی روپ میں زمین پر آنا۔ عمومی مفہوم میں اس سے مراد ایسا شخص لیا جاتا ہے، جسے مجسم الہ مانا جاتا ہو ۔ 

## [[وشنو]] کے دس اوتار
* متسیا (مچھلی کا روپ)
* کورم (کچھوے کا روپ)
* وراہا (خنزیر کا روپ)
* نرسنھ (نر یعنی انسان، سنھ یعنی شیر، نصف انسان اور نصف شیر کا روپ)
* وامن (وامن نامی بونے شخص کا روپ)
* پرشورام - (پرشورام نامی شخص کا روپ)
* رام 
* کرشن
* گوتم بدھ
* ‘‘کلکی‘‘ - جدید دور میں انسان کی فلاح کے لیے لیا گیا یا لیا جانے والا روپ۔

## حوالہ جات

## بیرونی روابط
* http://www.avatara.org
* http://www.veda.harekrsna.cz/encyclopedia/avatars.htm

زمرہ:ویشنو مت
زمرہ:وشنو کے اوتار
زمرہ:ہندؤوں کے فلسفیانہ تصورات
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت
زمرہ:ویکی ڈیٹا سے مختلف مختصر وضاحت
زمرہ:ہندو معبود
ہولی

**ہولی** () بہار کا ایک ہندو تہوار ہے، جس کی شروعات برصغیر سے ہوئی، جو زیادہ تر بھارت اور نیپال میں قومی سطح پر منایا جاتا ہے۔ اس کے علاوہ ایشیا کے دیگر حصوں اور مغربی دنیا کے مختلف حصوں میں منایا جاتا ہے۔ اسے رنگوں کا تہوار یا محبت کا تہوار بھی کہا جاتا ہے۔ تہوار برائی پر اچھائی کی فتح، سرما کا اختتام، بہار کی آمد، دوسروں سے ملنے، کھیلنے اور ہنسنے، معاف کرنے اور معافی مانگنے اور ٹوٹے رشتوں کو دوبارہ بحال کرنے کی علامت ہے۔ یہ اچھی فصل کے لیے شکر گزاری کے طور پر بھی منایا جاتا ہے۔

ہولی ہندوؤں کے بڑے تہواروں میں سے ایک ہے۔ یہ جنوب ایشیائی ممالک بالخصوص بھارت اور نیپال میں منایا جاتا ہے۔ ہیرانیانکساپ اپنے بیٹے کو مارنا چاہتا تھا، اس لیے اس نے اپنی بہن ہولیکا کو بلایا۔ اس کے پاس جادوئی لباس تھا۔ یہ لباس پہننے والے کو آگ میں جلنے سے بچانے کی طاقت رکھتا تھا۔ ہیرانیاکشیپ نے اپنی بہن کو پرہلاد کے ساتھ جلتی ہوئی آگ پر بیٹھنے کا حکم دیا۔ اس کا خیال تھا کہ اس کی بہن کو جادوئی لباس کی آگ سے کوئی نقصان نہیں پہنچے گا اور پرہلاد جل کر ہلاک ہو جائے گا۔ لیکن نتیجہ اس کے برعکس نکلا جو شیطانی بادشاہ نے منصوبہ بنایا تھا۔اس طرح پرہلاد جلتی ہوئی آگ سے بحفاظت باہر نکل آیا اور ہولیکا جل کر ہلاک ہو گئی۔ ہولی رنگوں کا تہوار ہے۔ یہ برائی پر نیکی اور نیکی کی فتح کو نشان زد کرنے کے لیے رنگوں سے منایا جاتا ہے۔

یہ تہوار دو دن تک منایا جاتا ہے۔ دوسرا دن، رنگ پنچمی ہولی کے تہوار کے اختتامی دن کو نشان زد کرتا ہے۔ہولی پر لوگ مختلف رنگوں کے ساتھ نظر آتے ہیں۔ وہ ایک دوسرے پر رنگ ڈالتے ہیں، گاتے ہیں، ناچتے ہیں۔ وہ بھگوان کرشن کی پوجا کرتے ہیں اور ان کی مورتی پر رنگ ڈالتے ہیں۔

## حوالہ جات


زمرہ:بھارت میں مذہبی تہوار
زمرہ:پنجابی تہوار
زمرہ:نیپال میں عوامی تعطیلات
زمرہ:نیپال میں مذہبی تہوار
زمرہ:نیپالی ثقافت
زمرہ:خانہ معلومات تعطیل مع غیر موجود فیلڈ
زمرہ:ہندو تہوار
زمرہ:بہار کے تہوار
زمرہ:آسام کے تہوار
زمرہ:ویکی ڈیٹا سے مختلف مختصر وضاحت
زمرہ:جھاڑکھنڈ کے تہوار
زمرہ:بھارت میں عوامی تعطیلات
زمرہ:ثقافت میں رنگ
زمرہ:زنانہ ذاتی نام
زمرہ:بھارتی روایات
زمرہ:بہار کی تعطیلات
زمرہ:سرینام میں ہندومت
زمرہ:مارچ
زمرہ:مہاراشٹر
زمرہ:سکھ تہوار
زمرہ:سرینامی ثقافت
زمرہ:بنگلہ دیش میں عوامی تعطیلات
زمرہ:سنسکرت الفاظ اور جملے
زمرہ:ہندومت
زمرہ:ثقافت
نوری

نوری ایک پاکستانی راک بینڈ ہے۔ نوری دو افراد، علی نور اور علی حمزہ، پر مشتمل ہے۔ نوری نے حال ہی میں اپنی دوسری البم پیش کی ہے۔ جس کا نام 'پیلی پتی اور راجا جانی کی گول دنیا' ہے۔ اپنے منفرد انداز اور شاعری کی وجہ سے نوری نوجوان نسل میں بہت مقبول ہے۔

## البم

* پہلا البم - سنو کے میں ہوں جوان
* دوسرا البم - پیلی پتی اور راجہ جانی کی گول دنیا
* تیسرا البم - بیگم گل بکاولی سرفروش

## حوالہ جات

زمرہ:کوک سٹوڈیو (پاکستان) کے فنکار
زمرہ:لاہوری شخصیات
زمرہ:موسیقی کے پاکستانی طائفے
زمرہ:1996ء میں قائم ہونے والے موسیقی کے طائفے
زمرہ:ویکی ڈیٹا سے مطابقت رکھنے والی مختصر تفصیل
زہرہ نجوم میں

علم نجوم میں زہرہ (Venus) کو سعد اصغر کا مرتبہ حاصل ہے۔ یہ حسن کی دیوی ہے اور رنگینئی حیات، رقص و سرور اور موسیقی پر حکمران ہے۔ اسے فارسی میں ناہید جبکہ سنسکرت میں ُشکر کہتے ہیں۔ محبت، موسیقی، نسوانیت اور دولت سے اسے خاص نسبت ہے۔

زہرہ فطرطاً سعد ہے مگر وہ افراد جن کے پیدائشی زائچہ میں برج دلو، برج جدی، برج میزان، برج جوزا یا ثور طالع ہوں ان کے لیے بہت سعد ہے۔ یہ جس کوکب پر ناظر ہوتا ہے اس کی سعادت اور قوت میں اضافے کا باعث ہوتا ہے۔ اگر زہرہ زائچہ میں باقوت ہو تو مولود کو خوبصورت، حسن پرست، تخلیق کار، ہر دلعزیز اور خوش بخت بناتا ہے، عورتوں سے خاص طور پر فائدہ کرواتا ہے، بہترین سواری کا شوق دیتا ہے۔ شعر و شاعری، اداکاری اور موسیقی کی دنیا میں شہرت عطا کرتا ہے۔ اگر یہ ضعیف ہو تومولود کو شہوت پرست، عیاش، ہرجائی، راشی اور فصول خرچ بناتا ہے۔گھریلو سکون اور عائلی زندگی خاص طور پر نشانہ بنتی ہے۔

## مراتب اور تعلقات
* حاکم : برج ثور اور برج میزان
* شرف: برج حوت
* ترفع : برج میزان
* وبال : برج عقرب اور برج حمل
* ہبوط: برج سنبلہ
* دوست کواکب : عطارد، زحل
* دشمن کواکب : شمس، قمر

## منسوبات
* جنس : مونث
* یوم : جمعہ
* سمت : جنوب مشرق
* رنگ : تمام ہلکے رنگ
* پتھر : ہیرا
* دھات : جست
* ذائقہ : شیریں
* اعضا : آنکھیں، معدہ
* رشتہ : بیوی
* پیشے : فنکار، موسیقار، کپڑے، خوشبو اور سنگھار سے متعلق کاروبار، مالیاتی امور

## بیرونی روابط
*بیرونی روابط برائے ہندی نجوم

زمرہ:کواکب
جبھی منظر

جبھی منظر، کو سادہ الفاظ میں سامنے کا منظر بھی کہ سکتے ہیں اور انگریزی میں اس کو Frontal view کہا جاتا ہے۔
عضلات

**عضلات** (muscles) گوشت کے سرخ ٹھوس حصہ کو کہتے ہیں۔ ان کی دو اقسام ہیں۔ عضلات کی واحد عضلہ ہوتی ہے۔ اسے پنجابی میں **پٹھے** کہا جاتا ہے۔
## ارادی عضلات
انھیں دماغ قابو میں رکھتا ہے اور اعصاب (nerves) کے ذریعے انھیں کیمیائی اور برقی پیغامات پہنچا کر مطلوبہ کام کرواتا ہے اسی وجہ سے ان کو ارادی عضلات (voluntary) کہا جاتا ہے۔ عام طور پر انکا خوردبینی مطالعہ کرنے پر گہری اور ہلکی دھاریاں نظر آتی ہیں جس کی وجہ سے ان کو دھاری دار عضلات بھی کہا جاتا ہے۔ یہ بلا واسطہ یا بالواسطہ مضبوط سفید ریشوں کے ذریعہ ہڈیوں کے ساتھ منسلک ہوتے ہیں اور ان میں سکڑنے اور پھیلنے صلاحیت پائی جاتی ہے لہذا جب یہ اپنی اسی قوت کے تحت حرکت کرتے ہیں تو اپنے ساتھ ان ہڈیوں کو بھی متحرک کرتے ہیں جن کے ساتھ یہ رباط (ligament) کی مدد سے لگے ہوتے ہیں اور اسی وجہ سے یہ جاندار کے جسم میں حرکت پیدا کرسکتے ہیں۔ اس کے علاوہ اگر یہ ہڈیوں پر جڑنے کی بجائے کھال کے نیچے چپکے ہوئے ہوں تو ان کی وجہ سے کھال میں حرکت پیدا ہوتی ہو مثلا چہرے کی جلد پر تاثرات اسی سبب کی وجہ سے بنتے ہیں۔
## غیر ارادی عضلات
یہ براہ راست دماغ کے حکم پر کام نہیں کرتے اور اپنی حرکت میں خاصے خود مختار ہوتے ہیں اور ان کا کام خود بخور اور انسانی خواہش کے بغیر اور اس حصے کی ضروریات کے مطابق جہاں یہ موجود ہوں انجام پاتا ہے، اسی وجہ سے ان کو غیر ارادی عضلات (involuntary) کہا جاتا ہے۔ انکا خوردبینی مطالعہ کرنے انپر گہری اور ہلکی دھاریاں نظر نہیں آتیں جس کی وجہ سے ان کو غیردھاری دار عضلات بھی کہا جاتا ہے۔ یہ عضلات سانس کی نالیوں، خون کی نالیوں، معدہ، دل اور جسم کے دیگر حصوں میں پائے جاتے ہیں۔

زمرہ:جسم انسانی
زمرہ:عضلاتی نظام
زمرہ:نسیجیات
زمرہ:نسیجیں
زمرہ:ورزشی فعلیات
جلد

**کھال** یا **جلد**، جسم کے ہر حصے کو ڈھانپے ہوئے ہے۔ اس کی دو تہیں ہوتی ہیں۔ بیرونی سخت تہ بَشرہ (epidermis) اور اندرونی نرم تہ ادمہ (dermis)۔ اندرونی تہ میں بے شمار غدود (glands) ہوتے ہیں جو پسینہ خارج کرتے ہیں ان غدود کے مواد میں خون کے اخراجی مادے جو جسم سے نکال دیے جاتے ہیں اور پانی شامل ہوتا ہے۔ پسینہ کا اخراج کھال اور جسم کے درجہ حرارت کو اعتدال پر رکھتا ہے۔ دماغی محنت، جسمانی مشقت یا گرمی سے پسینہ آتا ہے۔ پسینہ جلد کو مرطوب رکھتا ہے اور جسم میں حرارت کا توازن قائم رکھتا ہے۔ جلد ہمارے اندرونی حصّے کو گندگی، سورج کے خطرناک ریز اور بیماریوں سے بچاتا ہے۔

[تصغیر|300px| '''Skin''' layers: [Epidermis (skin)|epidermis, dermis, and subcutis, showing a hair follicle, غدۂ عرق & sebaceous gland.]]

تصغیر|360px|دائیں|ایپی ڈرمس epidermis کی پانچ تہیں.

## نگارخانہ

 File:Blausen 0810 SkinAnatomy 01.png|



زمرہ:اعضائے جسم
زمرہ:اعضائے رئیسہ
زمرہ:تشریح حیوانات
زمرہ:جسم انسانی
زمرہ:چمڑا صنعت
زمرہ:غیر معینہ مدت کے لیے منتقلی سے محفوظ شدہ صفحات
زمرہ:نسیجیات
زمرہ:ویکی ڈیٹا سے مطابقت رکھنے والی مختصر تفصیل
لفافہ (حیاتیات)

جسم کی جلد اور عضلات (muscles) کے درمیان پائی جانے والی اس نسیج کو انگریزی میں Fascia کہا جاتا ہے اور اردو میں **لفافہ** جس کی جمع لفافات کی جاتی ہے۔

یہ سفید لچکیلے اورایک پردہ کی مانند پھیلے ہوئےنسیجات ہوتے ہیں جن میں دھاگا نما ریشوں کا جال سا مربوط ہوتا ہے جو مختلف جگہ تناسب میں آپس میں ملے ہوئے ہوتے ہیں۔ یہ ریشے تمام جسم پر کھال کے نیچے کھال اور جسم کے عضلات یا گوشت (muscles) کے درمیان پردہ کا کام دیتے ہیں۔ ان ریشوں کا اصلی کام جسم کے مختلف حصوں کے درمیان ربط پیدا کیے رکھنا ہوتا ہے۔

زمرہ: جسم انسانی
زمرہ:استخوانی نظام
زمرہ:عضلاتی نظام
زمرہ:علم تشریح الاعضا
یونکس

**یونکس** ایک اشتغالی نظام ہے جو کافی عرصہ سے اہم کاموں کے لیے استعمال ہو رہا ہے۔ ابتدائی طور پر **بیل لیبز**(Bell Labs) نے اسے 1970 میں بنایا۔ انھوں نے اس کا مصدر رمز (source code) بھی ساتھ ہی فراہم کر دیا۔
یہی وجہ ہے کہ یونکس کے سینکڑوں نہیں تو درجنوں نسخے منظرعام پر آ گئے ہیں، جو اجازہ کے تحت بنائے گئے ہیں۔ اِبتداء میں یونکس خاص طور پر تعلیمی اداروں میں جہاں عام طور پر تعلیم دینے کے لیے اور تحقیق کے لیے استعمال ہوتا تھا۔
آج کل یونکس کی دو بڑی اقسام عام پائی جاتی ہیں:
# وہ جس کی تعمیر اور ترقی میں **اے-ٹی اینڈ ٹی** (AT&T) نے زیادہ حصہ ڈالا ہے۔ جسے سسٹم **وی**(system V) کہا جاتا ہے۔
# دوسرا برکلے یونیورسٹی کی جانب سے ہے۔ جو بی ایس ڈی یونکس (BSD UNIX) کے نام سے جانا جاتا ہے۔
## حوالہ جات

زمرہ:یونکس
زمرہ:1969ء کے سافٹ ویئر
زمرہ:آپریٹنگ سسٹم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1969ء میں متعارف مصنوعات
زمرہ:آپریٹنگ سسٹم خاندان
زمرہ:ٹائم شیئرنگ آپریٹنگ سسٹم
کمپائلر

**کمپائلر** (compiler) سورس کوڈ کا مشین کوڈ میں ترجمہ کرتا ہے۔ جسے اوبجیکٹ کوڈ کہا جاتا ہے۔ ایک دفعہ جب اوبجیکٹ کوڈ بن جاتا ہے تو اس کے بعد کمپائلر کی ضرورت نہیں رہتی۔ اوبجیکٹ کوڈ کسی بھی مشین پر بنا کمپائر کی مدد کے چلایا جا سکتا ہے۔


زمرہ:آبجیکٹ اوریئنٹڈ پروگرامنگ زبانیں
زمرہ:پروگرامنگ زبانیں
زمرہ:تعلیمی پروگرامنگ زبانیں
زمرہ:اسکرپٹنگ زبانیں
زمرہ:کراس پلیٹ فارم سافٹ ویئر
زمرہ:کراس پلیٹ فارم مفت سافٹویئر
زمرہ:ولندیزی ایجادات
زمرہ:ڈائنامکلی تحریر شدہ پروگرامنگ زبانیں
زمرہ:ہائی لیول پروگرامنگ زبانیں
زمرہ:کلاس بیسڈ پروگرامنگ زبانیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:امریکی ایجادات
زمرہ:پروگرامنگ زبان کا نفاذ
زمرہ:کمپیوٹر کے کتاب خانے
زمرہ:کامنز زمرہ جس کا ربط ویکی ڈیٹا پر ہے
زمرہ:یوٹیلیٹی سافٹ ویئر کی اقسام
زمرہ:ویکی ڈیٹا سے مختلف مختصر وضاحت
انٹر پریٹر

**انٹر پریٹر** (interpreter) سطر با سطر سورس کوڈ کا ترجمہ کرتا ہے اور اسے ساتھ ساتھ چلاتا بھی ہے۔ 

انٹر پریٹر کوئی اوبجیکٹ کوڈ نہیں بناتا، جس کا مطلب یہ ہے کہ ہر دفعہ پروگرام کو چلانے کے لیے آپ کو انٹر پریٹر کی ضرورت ہوتی ہے۔ 

زمرہ:پروگرامنگ زبان کا نفاذ
زمرہ:ویکی ڈیٹا سے مطابقت رکھنے والی مختصر تفصیل
زمرہ:کمپیوٹر سائنس
زمرہ:پروگرامنگ زبانوں کے سانچے
زمرہ:نظامی مصنع لطیف
زمرہ:کمپیوٹر پروگرامنگ
زمرہ:سافٹ ویئر
پتھر کا خون (ناول)

**پتھر کا خون** ابن صفى کی عمران سيريز کا گیارھواں ناول ہے۔

## ناول کا خلاصہ

محکمئہ خارجہ کی سیکرٹ سروس کا سربراہ علی عمران، سیکرٹ سروس کے دیگر آٹھ مبران کی مدد سے ایک ایسے ملک دشمن منظم گروہ کا پتہ لگاتا ہے، جو ملک کی تباہی کے لیے اعلیٰ حکومتی افسران کو اغوا کرتا ہے اور انھیں نجی جیلوں میں بند کر دیتا ہے۔ اس کے بعد ان پر بے پناہ تشدد کر کے ان سے ملک کے خفیہ رازوں کا پتہ لگایا جاتا ہے۔

اسی دوران جولیانا فٹزواٹر ان ظالم لوگوں کے ہاتھ آجاتی ہے اور وہ اسے تشدد کا نشانہ بنانے کی نیت سے اغوا کر لیتے ہیں۔ عمران عین موقع پر پہنچ کر جولیا کو بچا لیتا ہے۔ مگر وہ اسے پھر بھی معاف نہیں کرتی کیونکہ وہ کہتی ہے کہ عمران کو اس کی مدد کے لیے اتنی دیر نہ کرنی چاہئیے تھی۔

عمران گروہ کے دونوں لیڈروں کو پکڑ لیتا ہے۔ مگر ایکسٹو کے آدمی عمران کو ذلیل کرنے کے بعد اس سے ان کو چھین لیتے ہیں اور عمران روتا رہ جاتا ہے۔ انھیں یہ نہیں پتہ ہوتا کہ دراصل عمران ہی ان کا سربراہ ایکسٹو ہے اور وہ دل ہی دل میں قہقہے لگا رہا ہے۔
## مزید دیکھیے
* عمران سیریز
* عمران سیریز کے ناولوں کی فہرست
* عمران سیریز کے کردار
* عمران سیریز کے مصنفین

## حوالہ جات

## بیرونی روابط
* عمران سیریز، ابن صفی کے ناول* 

زمرہ:1956ء کے ناول
زمرہ:ابن صفی کے ناول
عالمی تجارتی ادارہ

**عالمی تجارتی ادارہ** یا **[[ورلڈ ٹریڈآرگنائزیشن]]** (World Trade Organization) ایک بین الاقوامی ادارہ ہے جس کا پرانا نام گیٹس (GATTS) تھا۔ یہ ادارہ آزاد عالمگیر تجارت اور گلوبلائزیشن کا داعی ہے اور اس کی راہ میں ہر قسم کی معاشی پاپندیوں (ڈیوٹی، کوٹا، سبسڈی، ٹیریف وغیرہ) کا مخالف ہے۔ نیز یہ ادارہ بین الاقوامی تجارت میں ممکنہ تنازع کی صورت میں عالمی ثالث کا کردار ادا کرتا ہے۔ اس وقت ڈبلیو ٹی او کے 149 باقاعدہ ارکان ہیں۔
### بیرونی روابط
* http://www.wto.int
* http://www.wtoaction.org
* http://www.targetwto.revolt.org


زمرہ:1995ء میں قائم ہونے والی تنظیمیں
زمرہ:بین الاقوامی تجارت
زمرہ:بین الاقوامی تجارتی تنظیمیں
زمرہ:عالمی ادارے
زمرہ:عالمی حکومت
زمرہ:تجارتی اتحاد
زمرہ:براہ راست غیر ملکی سرمایہ کاری
زمرہ:کامنز زمرہ جس کا ربط ویکی ڈیٹا پر ہے
زمرہ:سوئٹزرلینڈ میں قائم بین الاقوامی تنظیمیں
جزیاتی معاشیات

جزیاتی معاشیات (microeconomics) سماجی علوم کی شاخ اکنامکس کی وہ قسم ہے جو معاشی نمائندوں (تاجر و صارف) کے انفرادی معاشی روئے اور طلب و رسد کا مطالعہ کرتی ہے۔ صارف کی معاشی احتیاجات و ترجیحات، انفرادی میزانیہ، افادہ، نیز مسابقانہ و اجارہ دارانہ تجارت وغیرہ اس کے اہم موضوعات ہیں۔

جزیاتی معاشیات
زمرہ:زر
زمرہ:معاشیات
کلیاتی معاشیات

کلیاتی معاشیات سماجی علوم کی شاخ اکنامکس کی وہ قسم ہے جو کسی معیشت کی مجموعی پیداوار اور کل طلب و رسد کا مطالعہ کرتی ہے۔ حکومتی معاشی فیصلے، پالیسیاں، افراط زر، بے روزگاری، ملکی درآمدات و برآمدات، ٹیکس وغیرہ کلیاتی معاشیات کے موضوع ہیں۔

## بیرونی روابط

زمرہ:کلیاتی معاشیات
زمرہ:ویکی ڈیٹا سے مختلف مختصر وضاحت
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:معاشیات
مرکزی بینک

**مرکزی بینک** (Central Bank) کسی بھی ملکی معیشت کا بااختیار سرکاری نمائندہ بینک ہوتا ہے۔ عام طور پر مالیاتی منصوبہ بندی مرکزی بنک کی ذمہ داری ہوتی ہے جس کا مقصد منڈی میں زر کی ترسیل، زری پالیسی کی تکمیل اور اطلاق اور تجارتی بینکوں کی دیکھ ریکھ ہوتا ہے۔ معیشت میں شرح سود اور افراط زر میں کو مناسب حددو میں رکھنے کا کام انجام دیتا ہے تاکہ متوقع معاشی پیداوار اور روزگار کا ھدف حاصل کیا جاسکے۔

## بیرونی روابط
* http://www.sbp.org.pk 

زمرہ:مرکزی بینک
زمرہ:بینک
زمرہ:بینکاری اصطلاحات
زمرہ:سترہویں صدی کی متعارفات
زمرہ:نیدرلینڈز کی اقتصادی تاریخ
زمرہ:ولندیزی ایجادات
زمرہ:صفحات مع گراف
زمرہ:ویکی ڈیٹا سے مختلف مختصر وضاحت
زمرہ:ریاستہائے متحدہ حکومت کے رہنمائی خانہ جات
زمرہ:مالیات سانچے
زمرہ:کاروباری اداروں کی اقسام
زمرہ:حکومت سے متعلقہ تنظیمیں
زمرہ:معاشیات
زمرہ:کلیاتی و زری معاشیات
تجارتی بینک

کسی معیشت میں مشترکہ سرمائے سے منافع کی غرض سے قائم کیے گئے بینک، تجارتی بینک (Commercial Bank) کہلاتے ہیں۔ جو لوگوں کی مالی امانتیں وصول کرتے ہیں اور ضرورت مندوں کو سود پر قرضے دیتے ہیں۔

## بیرونی روابط

زمرہ:بینک
زمرہ:بینکاری اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زری معاشیات

معاشیات کی وہ شاخ جو زری پالیسی بشمول زر کی طلب و رسد، ارتقا، قسم، مقاصد، افراط زر اور مختلف نظام ہائے زر کا مطالعہ کرتی ہے زری معاشیات (Monetary Economics) کہلاتی ہے۔ مرکزی بینک معیشت میں زر اور زری پالیسی کا نگران ہوتاہے۔

## زری معاشیات میں اہم نظریات
* نظریہ مقدار زر (فشر اپروچ)
* کیش بیلنس نقطہ نظر (پیگو یا کیمبرج اپروچ)
* کینز کا نظریہ ترجیح زر نقد (لکویڈیٹی پریفرینس تھیوری)
* ٹوبن کا نظریہ زر (پورٹ فولیو بیلنس تھیوری)

## مزید دیکھیے
کاغذی کرنسی

## بیرونی روابط


زمرہ:کلیاتی معاشیات
زمرہ:ویکی ڈیٹا سے مختلف مختصر وضاحت
زمرہ:زری پالیسی
سرکاری مالیات

سرکاری مالیات
**سرکاری مالیات** (Public Finance) معاشیات کی اہم شاخ ہے جس میں حکومتی وصولیوں، سرکاری اخراجات، سرکاری قرضوں، سرکاری بجٹنگ (میزانیہ سازی)، سرکاری مالی نظم و نسق، ٹیکسوں (لگان) اور ان کے اثرات کا جائزہ لیا جاتاہے۔ بالفاظ دیگر اس کا موضوع ریاست کی آمدن و آخراجات ہیں۔

## بیرونی روابط
* http://www.publicfinance.co.uk
* http://www.iipf.net

زمرہ:عمومی مالیات
زمرہ:کلیاتی معاشیات
زمرہ:عمومی معاشیات
زمرہ:کامنز زمرہ جس کا ربط ویکی ڈیٹا پر ہے
زمرہ:اقتصادی اصطلاحات
زمرہ:معیشت
زمرہ:حکومتی مالیات
زمرہ:مالیات
زمرہ:محصول بندی
زرعی معاشیات

یہ معاشیات کی وہ شاخ ہے جس کا بنیادی موضوع زراعت، کاشتکار اور زرعی پیداوار اور وسائل کی تقسیم اور تنظیم ہے۔ بسا اوقات زرعی معاشیات (Agriculture Economics) کو دیہی معاشیات (Rural Economics) بھی کہا جاتا ہے۔

## بیرونی روابط
* http://www.aaea.org
* http://www.iaae-agecon.org
زمرہ:غذائی صنعت
زمرہ:زرعی معاشیات
زمرہ:اقتصادی نظریات
زمرہ:کلیاتی و زری معاشیات
طلب

طلب (Demand) معاشیات کا سب سے اہم موضوع ہے۔ اس سے مراد کسی بھی شے یا خدمت کی وہ مقدار ہے جو صارف نہ صرف خریدنا چاہتا ہو بلکہ خریدنے کی مالی سکت بھی رکھتا ہو۔ چونکہ کسی شے کی مقدار اور قیمت میں معکوس تعلق پایا جاتا ہے لہذا طلب کا خط (demand curve) منفی ڈھلوان (negatively sloped) ہوتا ہے۔

طلب کے اہم فیصلہ کن عناصر میں قوت خرید،،شے میں دل چسپی، شے کی قیمت، آمدن، ذاتی پسند، تشہیر، متبادل و جزوی شے کی قیمت اور دستیابی شامل ہیں۔

## بیرونی روابط
* http://www.econlib.org/LIBRARY/Enc/Demand.html
* http://www.answers.com/topic/supply-and-demand

زمرہ:اقتصادی اصطلاحات
زمرہ:اقتصادی خم
زمرہ:اقتصادی قوانین
زمرہ:منڈیاں (صارفی بنیادیں)
زمرہ:نظریہ صارف

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:کلیاتی معاشیات
زمرہ:کاروباری اصطلاحات
رسد

معاشیات میں رسد (Supply) طلب کا معکوس عمل ہے۔ تعریف کے مطابق یہ بھی شے کی وہ مقدار ہے جو کوئی تاجر مخصوص قیمت پر دینے پر رضامند ہو۔ عموماً خطِ رسد مثبت ڈھلوان (positively sloped) ہوتا ہے۔

## بیرونی روابط
http://www.answers.com/topic/supply-and-demand%7B%7B 

زمرہ:اقتصادی اصطلاحات
زمرہ:نظریہ صارف

زمرہ:معاشیات
زمرہ:ویکی ڈیٹا سے مختلف مختصر وضاحت
زمرہ:منڈیاں (صارفی بنیادیں)
زمرہ:لاجسٹک
زمرہ:کلیاتی معاشیات
قانون طلب

**قانونِ طلب** (Law of Demand) معاشیات کی تمام شاخوں میں مستعمل سب سے بنیادی قاعدہ ہے۔ یہ قانون عملی اور مبسوط طور پر سب سے پہلے الفریڈ مارشل نے متعارف کروایا۔ اس کے مطابق ایک آزاد معیشت میں کسی شے کی مقدارِ طلب اور قیمت میں معکوس تعلق پایا جاتا ہے۔ یعنی (دیگر عناصر اثرانداز نہ ہوں تو) قیمتوں کے بڑھنے سے کسی شے کی مانگ میں کمی اور قیمتوں کے کم ہونے سے اس کی مانگ میں اضافہ ہوجاتا ہے۔

## بیرونی روابط
* http://www.answers.com/topic/supply-and-demand 
* http://www.auburn.edu/~johnspm/gloss/demand_law_of
* http://ideas.repec.org/a/ecm/emetrp/v51y1983i4p997-1019.html
زمرہ:اقتصادی قوانین
زمرہ:جزیاتی معاشیات
زمرہ:نظریہ صارف
زمرہ:کلیاتی و زری معاشیات
قومی پیداوار

کسی ملک میں عاملین پیدائش (زمین، محنت، سرمایہ اور تنظیم) کی بدولت کسی مخصوص مدت کے دوران اشیا اور خدمات کی خالص مجموعی مقدار قومی پیداوار (National Income) کہلاتی ہے۔

## بیرونی روابط
* http://www.investorwords.com/3203/national_income.html
* http://www.bized.ac.uk/learn/economics/macro/notes/income.htm

زمرہ:اقتصادی اشارے
زمرہ:خام ملکی پیداوار
زمرہ:قومی کھاتے
زمرہ:ویکی ڈیٹا سے مطابقت رکھنے والی مختصر تفصیل
عاملین پیدائش

معاشیات میں پیداوار کے چار بنیادی عامل تسلیم کیے جاتے ہیں جن کے نام حسب ذیل ہیں: 
* زمین (Land)
* محنت (Labor)
* سرمایہ (Capital)
* تنظیم (Organization)

## بیرونی روابط
* http://economistsview.typepad.com/economistsview/2006/03/land_labor_capi.html 
* http://www.tutor2u.net/economics/content/topics/introduction/factor.htm
* https://web.archive.org/web/20030504172935/http://www.economics.unimelb.edu.au/subject_pages/2003/semester1/316-660A/660overhead1.pdf

زمرہ:جزیاتی معاشیات
زمرہ:مزدوری
زمرہ:معاشیات محنت
زمرہ:وسائل
زمرہ:ویکی ڈیٹا سے مختلف مختصر وضاحت
امروہہ

**امروہہ** (Amroha) ہندوستان کی شمالی ریاست اترپردیش کا مردم خیز شہر ہے۔

## جغرافیہ اور آبادی
صرف 130 کلومیٹر دور ہونے کی وجہ سے، امروہہ کا موسم دہلی کی طرح ہے۔ شہر علاقوں اور محلوں میں تقسیم کیا گیا ہے۔
امروہہ ایک مسلم اکثریتی آبادی ہے۔ 60 فیصد آبادی مسلمان ہے اور 30 فی صد ہندو ہیں۔ 2011 کی مردم شماری کے عارضی اعداد و شمار کے مطابق، امروہہ 197135 کی آبادی تھا۔ جس میں سے مرد 102804 تھے اور عورتں 94331 تهين۔

## بیرونی روابط


زمرہ:اتر پردیش کے شہر
زمرہ:بھارت کے شہر
زمرہ:ضلع امروہہ کے شہر اور قصبے
زمرہ:امروہہ
آگرہ

بائیں|تصغیر|200px|تاج محل، آگرہ
**آگرہ** ہندوستان کی شمالی ریاست اترپردیش کا اہم شہر ہے۔ اس کا پرانا نام اکبر آباد تھا۔ مغلیہ دور بالخصوص شہنشاہ جلال الدین محمد اکبر کے زمانے میں یہ دار السلطنت رہا ہے۔

آگرہ دنیاکی مشہور اور خوبصورت عمارت تاج محل کے لیے جانا پہچانا جاتا ہے۔ اور یہاں پر شہنشاہ جلال الدین محمد اکبر کا تعمیر کردہ لال قلعہ بھی قائم ہے جو ایک خوبصورت اور بڑی عمارت ہے کہا جاتا ہے کہ یہ عمارت دہلی کے لال قلعہ سے بھی زیادہ وسیع ہے اس عمارت کے اندر فرصت کے ساتھ گھومنے پر یہاں کی بہت سی حیران کن چیزوں سے تعارف ہوتا ہے۔ پورے لال قلعہ کو سرعت کے ساتھ گھومنے کے واسطے بھی چار پانچ گھنٹے درکار ہیں۔ دہلی سے پہلے یہی شہر جلال الدین محمد اکبر کا دار الحکومت ہوا کرتا تھا۔ یہاں پر متعّدد برجیاں قدیمی آثار کی بنی ہوئی۔ اس شہر کی تاریخ بیان کرتی رہتی ہیں یہاں پر شاہجہاں اور سکندر تعمیر کردہ کئی خوبصورت عمارتیں ہیں جنمیں فتح پور سیکری سکندرا دیوان عام، دیوان خاص سر فہرست ہیں۔ یہاں پر قدیم زمانہ کی تعمیر شدہ کئی مساجد ہیں جن میں سے شاہی جامع مسجد آج بھی اپنی پوری آب و تاب و خوبصورتی کے ساتھ ایک مسلمان کا دل موہ لینے کی صلاحیت رکھتی ہے۔ آگرہ سے چالیس کلومیٹر کے فاصلہ پر ایک شہر فیروزآباد بسا ہو ہے جہاں پر چوڑی کے کارخانے ہیں جن کے دھویں کی وجہ سے تاج محل کی عمارت کو کافی نقصان پہنچتا ہے گورنمینٹ ان کارخانوں کو گیس سے چلانے کا انتظام کر رہی تاکہ تاج محل کی خوبصورتی کو قایم رکھا جا سکے اسی بات کے پیش نظر حکومت نے جتنی بھی فیکٹریاں تاج محل کے آس پاس تھیں ان کو ختم کروا دیا ہے۔

## مزید دیکھیے

* سلسلہ ابوالعلائیہ

## تاریخ
تصغیر|200px|برطانوی ہند کے زمانے میں پرنس آف ویلس کا دورہ آگرہ
## بیرونی روابط

## حوالہ جات


زمرہ:1504ء میں آباد ہونے والے مقامات
زمرہ:اتر پردیش
زمرہ:اتر پردیش کے شہر
زمرہ:اتر پردیش میں سیاحت
زمرہ:بھارت کے شہر
زمرہ:بھارت کے میٹروپولیٹن شہر
زمرہ:سابقہ ہندوستانی پایۂ تخت
زمرہ:ضلع آگرہ
زمرہ:ضلع آگرہ کے شہر اور قصبے
زمرہ:مغلیہ طرز تعمیر
زمرہ:اتر پردیش میں میونسپل کارپوریشن
زمرہ:آثار قدیمہ بھارت
زمرہ:ملین آبادی کے شہر
افتراقی (ضد ابہام)

**افتراقی** کا لفظ مندرجہ ذیل مواقع کے لیے استعمال ہو سکتا ہے :

* علم طب میں یہ لفظ ایک ایک طبی طریقہ کار کے لیے استعمال کیا جاتا ہے جس کے لیے دیکھیے، افتراقی تشخیص اس کو تفریقی تشخیص بھی کہا جاتا ہے۔ 
* علم الحساب و طبیعیات میں افتراقی کی اصطلاح فاضلہ (Calculus) کی مدد سے ہندسہ (geometery) کو استعمال کرتے ہوئے ؛ سطحوں، کروات اور دیگر طبیعیاتی مظاہر کے تجزیات کے لیے رائج طریقہ کار کے لیے مستعمل ہے جس کے لیے دیکھیے افتراقی مساواتیں
موترہ (ضد ابہام)

**موترہ** کے لفظ میں م پر پیش اور ت پر تشدید ہے (muwattarah)؛ اردو میں یہ لفظ عربی سے آیا ہے اور اپنی اساس میں وتر سے ماخوذ ہے جس کے معنی بنیادی طور پر کھینچنے، کھنچاؤ اور ڈوری کے آتے ہیں۔ موترہ کے لیے اس بنیادی لفظ وتر کو اردو میں ریاضیات میں بھی استعمال کیا جاتا ہے۔ اسی لفظ وتر سے اردو میں ایک اور لفظ متوتر (tensile) بھی بنایا جاتا ہے۔ موترہ کا لفظ مندرجہ ذیل مواقع کے لیے استعمال ہو سکتا ہے:

* علم طب و تشریح میں یہ لفظ ایک جسم کے حصوں میں کھنچاؤ پیدا کرنے والے ایک عضلہ کے لیے استعمال کیا جاتا ہے جس کی تفصیل کے لیے دیکھیے شادہ
* علم الحساب و طبیعیات میں یہ لفظ کسی مخصوص نظام کے محوروں میں رہتے ہوئے اپنی سمت یا جگہ تبدیل کرنے والی مقداروں میں دالہ (function) کے لیے استعمال ہوتا ہے۔ اس طرح کی تبدیلیاں اپنے نظام میں رہتے ہوئے دوسرے نظاموں کی نسبت اِستِحالہ (transformation) کے قوانین کی پیروی کرتی ہیں، سمتیہ (vector) سادہ موترہ کی مثال ہے۔ مزید تفصیل کے لیے دیکھیے  موترہ (طبیعیات)
بلند اختطار

**بلند اختطار** کا لفظ حیاتیات میں عام طور پر ان جراثیموں (بیکٹیریا اور وائرس) کے لیے استعمال کیا جاتا ہے کہ جن سے بیماری پیدا ہونے کا شدید اندیشہ ہو۔ اختطار کا لفظ پرخطر کا مفہوم ادا کرتا ہے اور یہ خطرہ کے لفظ سے بنا ہے۔ اس کو انگریزی میں (High Risk) کہا جاتا ہے۔ مزید یہ کہ اسے عالی الاختطار بھی کہ سکتے ہیں ۔

زمرہ:اساسی طبی علوم
زمرہ:خردحیاتیات
زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
حیدر علی آتش

خواجہ **حیدر علی آتش** خواجہ علی بخش کے بیٹے تھے۔ بزرگوں کا وطن بغداد تھا جو تلاش معاش میں شاہجہان آباد چلے آئے۔ نواب شجاع الدولہ کے زمانے میں خواجہ علی بخش نے ہجرت کرکے فیض آباد میں سکونت اختیار کی۔ آتش کی ولادت یہیں 1778ءمیں ہوئی ۔

بچپن ہی میں باپ کا سایہ سر سے اُٹھ گیا۔ اس لیے آتش کی تعلیم و تربیت باقاعدہ طور پر نہ ہو سکی اور مزاج میں شوریدہ سری اور بانکپن پیدا ہو گیا۔ آتش نے فیض آباد کے نواب محمد تقی خاں کی ملازمت اختیار کر لی اور ان کے ساتھ لکھنؤ چلے آئے۔ نواب مذاق سخن بھی رکھتے تھے۔ اور فن سپاہ گری کے بھی دل دادہ تھے۔ آتش بھی ان کی شاعرانہ سپاہیانہ صلاحیتوں سے متاثر ہوئے۔ لکھنؤ میں علمی صحبتوں اور انشاء و مصحفی کی شاعرانہ معرکہ آرائیوں کو دیکھ کر شعر و سخن کا شوق پیدا ہوا۔ اور مضحفی کے شاگرد ہو گئے۔ تقریباً 29 سال کی عمر میں باقاعدہ شعر گوئی کا آغاز ہوا۔ لکھنؤ پہنچنے کے کچھ عرصہ بعد نواب تقی خاں کا انتقال ہو گیا۔ اس کے بعد انھوں نے کسی کی ملازمت اختیار نہیں کی۔ آخری وقت میں بینائی جاتی رہی۔ 1846ء میں انتقال ہوا۔ آتش نے نہایت سادہ زندگی بسر کی۔ کسی دربار سے تعلق پیدا نہ کیا اور نہ کسی کی مدح میں کوئی قصیدہ کہا۔ قلیل آمدنی اور تنگ دستی کے باوجود خاندانی وقار کو قائم رکھا۔

## مزید دیکھیے
* خواجہ حیدرعلی آتش کی شاعری

## حوالہ جات

## بیرونی روابط
* حیدر علی آتش کی شاعری کی خصوصیات-Pdf
* اردو شاعری کا مردِ قلندر، خواجہ حیدرعلی آتش

زمرہ:1778ء کی پیدائشیں
زمرہ:1846ء کی وفیات
زمرہ:1848ء کی وفیات
آتش، خواجہ میر
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی مسلمان
زمرہ:اٹھاریں صدی کے ہندوستانی شعرا
زمرہ:اٹھارہویں صدی کے ہندوستانی مسلمان
زمرہ:بھارتی اردو شعرا
زمرہ:بھارتی مصنفین کے نامکمل مضامین
زمرہ:پاکستانی شعرا
زمرہ:خواجہ حیدرعلی آتش
زمرہ:مغل دور کے اردو لکھاری
زمرہ:ہندوستانی شعرا
زمرہ:پنجابی زبان کے شعرا
حسرت موہانی

**حسرت موہانی** (پیدائش: 4 اکتوبر 1875ء– وفات: 13 مئی 1951ء) بیسویں صدی کے اردو زبان کے مشہور شاعر اور مجاہد آزادی تھے۔

## سوانح

اصل **نام سید فضل الحسن** اور تخلص **حسرت**، قصبہ موہان ضلع اناؤ میں 1875ء میں پیدا ہوئے۔ آپ کے والد کا نام سید اظہر حسین تھا۔ ابتدائی تعلیم گھر پر ہی حاصل کی۔ 1903ء میں علی گڑھ سے بی اے کیا۔ عربی کی تعلیم مولانا **سید ظہور الاسلام فتحپوری** سے اور فارسی کی تعلیم مولانا نیاز فتح پوری کے والد **محمد امیر خان** سے حاصل کی تھی۔ حسرت سودیشی تحریک کے زبردست حامیوں میں سے تھے اور انھوں نے آخری وقت تک کوئی ولایتی چیز کو ہاتھ نہیں لگایا۔ شروع ہی سے شاعری کا ذوق تھا۔ اپنا کلام تسنیم لکھنوی کو دکھانے لگے۔ 1903ء میں علی گڑھ سے ایک رسالہ ”اردوئے معلی“ جاری کیا۔ اسی دوران شعرائے متقدمین کے دیوانوں کا انتخاب کرنا شروع کیا۔ سودیشی تحریکوں میں بھی حصہ لیتے رہے۔ چنانچہ علامہ شبلی نے ایک مرتبہ کہا تھا: ”تم آدمی ہو یا جن، پہلے شاعر تھے پھر سیاست دان بنے اور اب بنئے ہو گئے ہو۔“ حسرت پہلے کانگریسی تھے۔ حکومت کانگریس کے خلاف تھی، چنانچہ 1907ء میں ایک مضمون شائع کرنے پر پہلی بار جیل بھیج دیے گئے۔ اس کے بعد 1947ء تک کئی بار قید اور رہا ہوئے۔ اس دوران میں ان کی مالی حالت تباہ ہو گئی تھی۔ رسالہ بھی بند ہو چکا تھا۔ مگر ان تمام مصائب کو انھوں نے نہایت خندہ پیشانی سے برداشت کیا اور مشق سخن کو بھی جاری رکھا۔ آپ کو ‘رئیس المتغزلین‘ بھی کہا جاتا ہے-

مولانا حسرت موہانی کمیونسٹ پارٹی آف انڈیا کے بانیوں میں سے ایک تھے۔ حسرت موہانی نے کل 13 حج کیے۔ پہلا حج 1933ء میں کیا اور آخری حج 1950 میں ادا کیا۔ 1938ء میں حج کے بعد واپسی پر مصر، عراق اور ایران بھی گئے۔

## نمونہ کلام
ہے مشق سخن جاری چکی کی مشقت بھیاک طرفہ تماشا ہے حسرت کی طبیعت بھی

## وفات
حسرت موہانی نے 76 سال 7 ماہ 9 دن کی عمر میں 13 مئی 1951ء کو لکھنؤ میں وفات پائی۔

## مزید دیکھیے

رئیس المتغزلین حسرت موہانی کی شاعری

زمرہ:1875ء کی پیدائشیں
زمرہ:1951ء کی وفیات
زمرہ:آل انڈیا مسلم لیگ کے اراکین
زمرہ:اتر پردیش کے شعرا
زمرہ:اردو شعرا
زمرہ:انقلابی ادب
زمرہ:انیسویں صدی کے ہندوستانی سیاست دان
زمرہ:انیسویں صدی کے ہندوستانی شعرا
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی شعرا
زمرہ:بھارت کی دستور ساز اسمبلی کے ارکان
زمرہ:بھارتی مسلم شخصیات
زمرہ:تحریک پاکستان کے قائدین
زمرہ:ضلع اناؤ کی شخصیات
زمرہ:لکھنوی شخصیات
زمرہ:لکھنؤ کے سیاست دان
زمرہ:لکھنؤ کے مصنفین
زمرہ:آزادی ہند کے فعالیت پسند
زمرہ:کامنز زمرہ جس کا ربط ویکی ڈیٹا پر ہے
زمرہ:جامعہ علی گڑھ کے فضلا
زمرہ:ویکی ڈیٹا سے مختلف مختصر وضاحت
زمرہ:انیسویں صدی کے ہندوستانی مسلمان
زمرہ:اسلامی اشتراکیت پسند
زمرہ:لکھنؤ میں وفات پانے والی شخصیات
زمرہ:بھارت رتن وصول کنندگان
زمرہ:انڈین نیشنل کانگریس کے صدور
زمرہ:بھارتی مصنفین
زمرہ:1 جنوری کی پیدائشیں
داغ دہلوی

**نواب مرزا خاں** اور تخلص داغ تھا۔ 25 مئی 1831ء کو دہلی میں پیدا ہوئے ابھی چھ سال ہی کے تھے کہ ان کے والد نواب شمس الدین خاں کاانتقال ہو گیا۔ آپ کی والدہ نے بہادر شاہ ظفر کے بیٹے مرزا فخرو سے شادی کر لی۔ اس طرح داغ قلعہ معلی میں باریاب ہوئے ان کی پرورش وہیں ہوئی۔ بہادر شاہ ظفر اور مرزا فخرو دونوں ذوق کے شاگرد تھے۔ لہٰذا داغ کو بھی ذوق سے فیض حاصل کرنے کا موقع ملا۔ داغ کی زبان بنانے اور سنوارنے میں ذوق کا یقینا بہت بڑا حصہ ہے۔
1857ء کی جنگ آزادی کے بعد رام پور پہنچے جہاں نواب کلب علی خان نے داغ کی قدردانی فرمائی اور باقاعدہ ملازمت دے کر اپنی مصاحبت میں رکھا۔ داغ چوبیس سال تک رام پور میں قیام پزیر رہے۔ اس عرصے میں انھوں نے بڑے آرام و سکون اور عیش و عشرت میں وقت گزارا یہیں انھیں”حجاب“ سے محبت ہوئی اور اس کے عشق میں کلکتہ بھی گئے۔ مثنوی فریاد ِ عشق اس واقعہ عشق کی تفصیل ہے۔
نواب کلب علی خان کی وفات کے بعد حیدر آباد دکن کارخ کیا۔ نظام دکن کی استادی کا شرف حاصل ہوا۔ دبیر الدولہ۔ فصیح الملک، نواب ناظم جنگ بہادر کے خطاب ملے۔ 1905ء میں فالج کی وجہ سے حیدرآباد میں وفات پائی۔ داغ کو جتنے شاگرد میسر آئے اتنے کسی بھی شاعر کو نہ مل سکے۔ اس کے شاگردوں کا سلسلہ ہندوستان میں پھیلا ہوا تھا۔ حسن رضا  حسن ،اقبال، جگر مراد آبادی، سیماب اکبر آبادی اور احسن مارہروی جیسے معروف شاعر وں کو ان کی شاگردی کا شرف حاصل ہوا۔ ان کے جانشین نوح ناروی بھی ایک معروف شاعر ہیں۔

داغ دہلوی کی شاعری کی کلیات

## کلام
 
 
ساز، یہ کینہ ساز کیا جانیں
ناز والے نیاز کیا جانیں

کب کسی در کی جُبّہ سائی کی
شیخ صاحب نماز کیا جانیں

جو رہِ عشق میں قدم رکھیں
وہ نشیب و فراز کیا جانیں

پوچھیے مے کشوں سے لطفِ شراب
یہ مزا پاک باز کیا جانیں

حضرتِ خضر جب شہید نہ ہوں
لطفِ عمرِ دراز کیا جانیں

شمع رُو آپ گو ہوئے لیکن
لطفِ سوز و گداز کیا جانیں

جن کو اپنی خبر نہیں اب تک
وہ مرے دل کا راز کیا جانیں

جو گزرتے ہیں داغ پر صدمے
آپ بندہ نواز کیا جانیں
۔

## مزید دیکھیے
* نواب مرزا داغ دہلوی کی شاعری

## حوالہ جات

زمرہ:1831ء کی پیدائشیں
زمرہ:1905ء کی وفیات
داغ، نواب مرزا دہلوی
زمرہ:انیسویں صدی کے شعرا
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:حیدر آباد، دکن کے مصنفین
زمرہ:حیدرآباد، بھارت کی شخصیات
زمرہ:دہلی کی شخصیات
زمرہ:دہلی کے شعرا
زمرہ:رام پور، اتر پردیش کی شخصیات
زمرہ:ویکی ڈیٹا سے مختلف مختصر وضاحت
زمرہ:انیسویں صدی کے ہندوستانی مسلمان
زمرہ:انیسویں صدی کے بھارتی مرد مصنفین
زمرہ:برطانوی ہند کے شعراء